আনহাতে ৰূপালী জয়ন্তী সমাৰোহৰ পতাকা আৰু ধিং প্ৰেছ ক্লাৱৰ পতাকা উত্তোলন কৰে ক্ৰমে কৰুণা বৰা আৰু ৰাজীৱ নেওগে৷ ইয়াৰ লগে লগে শ্বহীদ তৰ্পণ আৰু স্মৃতি তৰ্পণ কৰে ক্ৰমে প্ৰাক্তন ছাত্ৰ নেতা ৰুদ্ৰকান্ত শইকীয়া আৰু ধিং প্ৰেছ ক্লাৱৰ প্ৰতিষ্ঠাপক সম্পাদক তথা ধিং মহাবিদ্যালয় অধ্যক্ষ ড° বিমান হাজৰীকাই৷ একেসময়তে গ্ৰন্থমেলাৰ দ্বাৰ মুকলি কৰে নগাঁৱৰ গোপীনাথ দেৱগোস্বামী বানিজ্য মহাবিদ্যালয়ৰ অধ্যক্ষ ড° মৃগাংক শইকীয়াই ৷ ধিঙৰ বেচৰকাৰী সংস্থা' সৃষ্টি সুমধুৰ চচাইটি' ৰ ব্যৱস্থাপনাত এক বৃক্ষ ৰোপণ কাৰ্যসূচী অনুষ্ঠিত হয়৷ উক্ত বৃক্ষৰোপন কাৰ্যসূচীত অংশ গ্ৰহণ কৰে ক্ৰমে সমাজসেৱক দীপক কুমাৰ নাথ, ইনামুল হক চৌধুৰী আৰু বিদ্যুত হাজৰিকাই ৷ধিঙৰ ভিন্ন জাতি- জনগোষ্ঠী, কলা, কৃষ্টি, সংস্কৃতি তথা জগত গুৰুজনাৰ অপূৰ্ব সৃষ্টি আৰু কৰ্মৰাজীৰ সমাহাৰেৰে উলিওৱা হয় এক বৰ্ণিল শোভাযাত্ৰা ৷ এই বৰ্ণিল সাংস্কৃতিক শোভাযাত্ৰাই উজ্বলাই তোলে ধিং চহৰ।জনপ্ৰিয় কন্ঠ শিল্পী কৃষ্ণমনি নাথে উদ্বোধন কৰা সাংস্কৃতিক শোভাযাত্ৰাই ধিং টাউন পৰিভ্ৰমণ কৰি ৰাইজৰ সমাদৰ বুটলিবলৈ সক্ষম হয়৷